**GODIŠNJE IZVJEŠĆE O RADU ŠKOLSKE KNJIŽNICE STRUKOVNE ŠKOLE ĐURĐEVAC**

**Šk. god. 2017./2018.**

**Uvod**

U školskoj godini 2017./2018. knjižnična djelatnost održavala se prema Planu i programu rada školske knjižnice i Izvedbenom planu i programu rada školske knjižnice. Ostvarena je suradnja s Gradskom knjižnicom Đurđevac, Sveučilištem Sjever, predmetnim nastavnicima i razrednicima te učenicima.

**Knjižnično – informacijska djelatnost**

* Upoznavanje učenika prvih razreda s knjižnicom, djelatnošću knjižnice i upis novih korisnika u knjižnicu povodom obilježavanja Međunarodnog dana pismenosti s naglaskom na informacijsku pismenost. Učenici su zajedno sa školskom knjižničarkom posjetili Gradsku knjižnicu Đurđevac.
* **Objavljivanje vijesti na stranicama škole** –

Svi članci čuvaju se na web stranici u arhivi, po godinama. Kako bi im se pristupilo, potrebno se ulogirati korisničkim računom na stranicu.

* **Održavanje i uređivanje Facebook stranice Strukovne škole Đurđevac**

Stranica Strukovne škole Đurđevac na Facebooku sadrži vijesti koje se objavljuju na službenim stranicama Strukovne škole.

* **Nastavničko vijeće.** Redovito sudjelovanje na sjednicama nastavničkog vijeća.
* **Završni radovi.** Pomoć učenicima oko pronalaska građe i pisanja završnog rada. Na zahtjev, za učenike je organiziran nastavni sat gdje im se objašnjava na koji način maturalni rad treba izgledati, kako numerirati stranice, kako izraditi sadržaj i sl., a sve u sklopu knjižnično – informacijskog odgoja i obrazovanja učenika.
* **Pomoć nastavnicima.** Nekim nastavnicima pružena je pomoć oko korištenja web stranice Strukovne škole. Često nastavnici imaju poteškoće prilikom uređivanja i postavljanja sadržaja i podataka na web mjesta na službenoj stranici škole.
* **Nabava stručne literature za nastavnike.** U školskoj godini 2017./2018. nabavljena je stručna literatura na zahtjev nastavnika. Nabavljeni su udžbenici i stručna literatura.
* **Nabava literature za odlične učenike.**Za odlične učenike nabavljene su knjige kao nagrada za kraj školovanja.

**Kulturno – javna djelatnost**

* **Međunarodni dan pismenosti.** Poseban naglasak na informacijsku pismenost u obliku učeničkog posjeta školskoj knjižnici. Školsku knjižnicu su posjetili učenici prvih razreda tijekom cijelog rujna te su se u dva školska sata upoznali s radom knjižnice, Pravilnikom o radu školske knjižnice, informacijskim izvorima koje knjižnica nudi te knjižničnim poslovanjem općenito.
* **Radionica izrade ukrasnih vjenčića.** U suradnji sa cvjećarnicom 'Luna' u Koprivnici, u školskoj knjižnici je održana kreativna radionica za učenike zadrugare. Učili su kako izraditi ukrasne vjenčiće.
* **Međunarodni dan mira.** Povodom obilježavanja Međunarodnog dana mira, uređen je pano školske knjižnice zanimljivim informacijama o ovoj obljetnici. Jedna od zanimljivosti je i ta da svake godine na Dan mira, u sjedištu Ujedinjenih naroda u New Yorku zvoni Japansko zvono mira, dar građana Hirošime u spomen na razorne posljedice rata.
* **Obljetnica smrti Grgura Karlovčana.** Izložena su djela Grgura Karlovčana koja su dio zavičajne zbirke školske knjižnice. Svatko tko je posjetio knjižnicu, mogao je prolistati i posuditi njegova djela.
* **Dani voća.** Članovi novinarske sekcije školske zadruge pratili su ostale članove učeničke zadruge 'Picoki' prilikom sudjelovanja na Danima voća u gradu Đurđevcu.
* **Svjetski tjedan svemira.** Od 4. do 10. listopada obilježen je Svjetski tjedan svemira. Suradnjom nastavnice kemije Zvjezdanom Smes i školske knjižničarke. Izrađivali su se straničnici na temu svemira, a održana je i projekcija filma Interstellar, nakon koje su raspravljali o poimanju relativnosti, vremena, stvaranju crne rupe i crvotočina.
* **Medveni dani.** Članovi novinarske sekcije školske zadruge pratili su ostale članove učeničke zadruge 'Picoki' prilikom sudjelovanja na Danima voća u gradu Đurđevcu.
* **Mjesec hrvatske knjige.** U Mjesecu hrvatske knjige su učenici Strukovne škole Đurđevac sudjelovali na prometno-kreativnoj radionici u Gradskoj knjižnici Đurđevac. Policijske službenice Odsjeka za sigurnost cestovnog prometa Policijske uprave koprivničko – križevačke održale su edukativno predavanje na temu sudjelovanja mladih vozača u prometu s posebnim naglaskom na brzinu kretanja, distrakciju u prometu, pješake, alkoholiziranost i sigurni pojas. Za kraj su učenici oslikavali platnene torbe.
* **Međunarodni dan školskih knjižnica.** Na satu razredne zajednice, školska knjižničarka je učenicima 4.c razreda održala predavanje na temu 'Tko je knjižničar?' te im je malo temeljitije objašnjen knjižničarski posao, studij koji knjižničari završavaju te važnosti školskih knjižnica u odgoju i obrazovanju s naglaskom na informacijsko – komunikacijske tehnologije.
* **Međunarodni tjedan znanosti i mira.** Suradnjom školske knjižničarke i nastavnice kemije obilježen je Međunarodni tjedan znanosti i mira. Najprije su učenici zajedno s nastavnicom kemije izrađivali kristalne rešetke natrijevog klorida, a zatim je školska knjižničarka radove izložila u prostorima školske knjižnice. Osim kristalnih rešetki natrijevog klorida, pano je uređen fotografijama i informacijama o poznatoj nobelovki Marie Curie.
* **Svjetski dan ljubaznosti.** Suradnjom školske knjižničarke i nastavnice njemačkog jezika, izrađen je, zajedno s učenicima plakat na temu ljubaznosti. Osim plakata, održano jei kratko predavanje o ljubaznosti i načinima na koje možemo izraziti ljubaznost.
* **Dan sjećanja na žrtve Vukovara.** Školska knjižničarka pripremala je i organizirala gostovanje učenika Davida Međurečana na Podravskom radiju sa svojim radom 'Prolivena tinta' kojim tematizira stradanja rat i ratna stradanja.
* **60.** **obljetnica smrti Marije Jurić Zagorke.** Uređenjem panoa školske knjižnice obilježena je 60. godišnjica smrti Marije Jurić Zagorke.
* **Radionica izrade božićnih ukrasa i kićenje školskog bora.** Suradnjom socijalne pedagoginje, razrednika, vjeroučiteljice i pomoćnika u nastavi, učenika i školske knjižnice provedene su radionice kojima se obilježilo vrijeme Došašća. Izrađivali su se ukrasi za školski bor od papira te božićne čestitke.
* **Mjesec borbe protiv ovisnosti.** U suradnji sa socijalnom pedagoginjom škole, organiziran je i proveden kviz znanja o ovisnosti za učenike trećih razreda. Svaki razred odabire svoju ekipu od 5 člana te se na temelju pripremljene skripte pripremaju za kviz.
* **Gostovanje planinara Mateja Perkova.** U prostorima školske knjižnice održano je putopisno predavanje 'Želim dotaknuti nebo' Mateja Perkova. Matej je pričao o ljudima i krajevima koje je posjetio, zabavio nas svojih zgodama i nezgodama s putovanja. Predstavio je planinske lance kojima je putova: Alpe, Dinaride, Tatre, Kavkaz, Atlas i drugo.
* **Noć muzeja.** Suradnjom socijalne pedagoginje, školske knjižničarke i učenika s teškoćama izrađen je plakat povodom Noći muzeja. Osim plakata, učenici su upoznali muzeje i galerije Đurđevca i Podravine i pričali o onome što muzeji nude na ovaj dan.
* **Europski dan zaštite osobnih podataka.** Na satu razredne zajednice školska je knjižničarka za učenike 2.a razreda, smjer tehničar za mehatorniku, održala predavanje na temu zaštite osobnih podataka na internetu s posebnim naglaskom na e-mail, veličinu zaporke, biranje primjerenih zaporki i dijeljenje osobnih podataka nepoznatim osobama.
* **Dan sigurnijeg interneta.** Školska knjižničarka potaknula je sve zainteresirane učenike da se priključe rješavanju online kviza.
* **Predavanje make-up artistice Marije Margetić.** Suradnjom školske knjižničarke i nastavnice stručnih predmeta iz kozmetike, održano je edukativno predavanje i radionica o načinima šminkanja, odabiru kvalitetne šminke te osnovnim koracima prilikom šminkanja. Radionica i predavanje održana je za sve učenike kozmetičare.
* **Valentinovo.** Školska knjižničarka izradila je straničnike u obliku srca s porukom te ih dijelila učenicima koji su taj tjedan dolazili u knjižnicu.
* **Dan ružičastih majica.** U suradnji sa socijalnom pedagoginjom organiziran je malonogometni turnir za sve učenike Strukovne škole. Sportom smo nastojali osvijestiti važnost reagiranja na nasilje, nužnost uklanjanja nasilja u školama te poticanje učenika koji su doživjeli nasilje da potraže pomoć.
* **Dan nacionalne i sveučilišne knjižnice.** Za učenike je uređen pano školske knjižnice s fotografijama Nacionalne i sveučilišne knjižnice u Zagrebu te korisnim informacijama o njezinim zbirkama.
* **Međunarodni dan žena.** Kako bi obilježili Međunarodni dan žena, u školskoj knjižnici je održana radionica izrade straničnika s motivima vezanim za ovaj dan.
* **Posjet Sveučilištu Sjever.** Školska knjižničarka je u dogovoru s knjižničarkom Sveučilišta Sjever, zajedno s 3. i 4. razredima naše škole posjetila Sveučilište Sjever. Kroz radionice i predavanja, našim su učenicima dočarali kako je to biti student Sveučilišta Sjever i što znači studirati smjerove poput Poslovanja i menadžmenta, Medijskog dizajna i logistike i sl.
* **Dani hrvatskog jezika.** Uređen je pano školske knjižnice u suradnji s nastavnicama hrvatskog jezika te su učenici na satu nastavne hrvatskog jezika posjećivali knjižnicu gdje im je knjižničarka objašnjavala povijest razvoja hrvatskog jezika.
* **Savjet mladih grada Đurđevca i Vijeće učenika.** Održan je radni sastanak na kojem su učenici predložili aktivnosti u kojima bi voljeli sudjelovati kao građani grada Đurđevca i okolice. Također, učenicima je i predstavljen rad Savjeta mladih, zadaće i ciljevi Savjeta te struktura Savjeta.
* **Dani medijske pismenosti.** Dan medijske pismenosti obilježen je na način da su članovi novinarske sekcije zajedno sa školskom knjižničarkom pripremili i snimili emisiju na Podravskom radiju. Tema su mladi kao najveći korisnici medija koji su skloni raznim utjecajima medija te je odgovornost za njihovo korištenje i upravljanje medijima upravo na roditeljima, nastavnicima, ali i osobama koji rade u i sa medijima. Učenici su iznijeli svoja stajališta o ovoj problematici.
* **Sajam učeničkih zadruga.** Školska knjižničarka je zajedno s ostalim nastavnicama, članicama školske zadruge 'Picoki' organizirala Sajam učeničkih zadruga za školske zadruge Koprivničko – križevačke županije.
* **Svjetski dan knjige i autorskog prava.** Za učenike maturante, četverogodišnjih zanimanja, održano je predavanje na temu poštivanja autorskog prava što je povezano i s pisanjem završnih radova.
* **Predavanje frizera Marija Treščeca.** U prostorima školske knjižnice organizirane je edukativno predavanje o tradicijskim frizurama za učenike frizere, a koje je održao poznati, nagrađivani frizer Mario Treščec.
* **Školski list.** Uređivanje školskog lista (Re)akcija koji je počeo s izdavanjem u sklopu projekta 'Poduzetnik za pet' te ga je obavezno izdavati slijedeće 4 godine.

**Stručno – knjižnična djelatnost**

* **Nabava knjižnične građe.** U školskoj godini 2016./2017. nabavljena je knjižnična građa koja je upotpunila postojeći fond knjižnice novim lektirnih djelima, stručnom literaturom i beletristikom.
* **Inventarizacija, signiranje, klasifikacija i katalogizacija.** Sve su naručene knjige inventarizirane i katalogizirane te smještene na police ili uručene nastavnicima za daljnji rad.
* **Financijske provjere s računovodstvom.** Ovisno o potrebi i nejasnoćama, provode se povremene financijske provjere tijekom godine te redovita, jednom godišnje, na kraju kalendarske godine.
* **Redovne obavijesti dužnicima.** Mjesečno obilaženje svih razreda i podsjećanje dužnika na vraćanje knjiga i rješavanje problema tipa gubitka knjige i njezine nadoknade. Izvješće o dužnicima dobivaju i razrednici.
* **Školsko ispitno povjerenstvo.** Školska knjižničarka je član Školskog ispitnog povjerenstva za Državnu maturu.
* **Preventivni program škole.** Školska knjižničarka je član tima Preventivnog programa škole.
* **Stručni članak.** U broju XX (svibanj 2018.) časopisa *Svezak* Društva knjižničara Bilogore, Podravine i Kalničkog gorja pod naslovom 'Suradnja školske knjižnice s udruga slijepih'.

**Vođenje grupa**

1. **Vijeće učenika.** Vijeće učenika čine predstavnici i njihovi zamjenici svih razreda Strukovne škole Đurđevac. Svrha rada Vijeća je suradnja s Vijećima učenika na županijskoj i državnoj razini, zalaganje za prava učenika, prijavljivanje nepravilnosti u radu nastavnika i stručnih suradnika, pohađanje edukacija, podnošenje mjesečnih izvješća o provedenim aktivnosti u školi i sl.
2. **Novinarska grupa.** Projektom 'Poduzetnik za pet' u Strukovnoj školi Đurđevac pokrenuta je školska zadruga 'Picoki' koja je podijeljena na nekoliko sekcija. Jedna od sekcija je novinarska sekcija čiji je cilj educirati zainteresirane učenika osnovama novinarstva, novinarskoj etici te pratiti aktivnosti škole i školske zadruge. Ostvarena je i suradnja s Podravskim radijom na kojem su članovi sekcije često gostovali na način da su snimali edukativne emisije ili pratili rad radijskih novinara. Također, članovi novinarske sekcije odgovorni su za izdavanje školskog lista '(Re)akcija'.